สวัสดีค่ะรบกวนสอบถามหน่อยนะคะคือตอนนี้มีอาการง่วงนอนตลอดเวลาค่ะ สามารถหลับได้ตลอดทั้งกลางวันและกลางคืน รู้สึกอ่อนเพลียไม่อยากทำอะไรเลย เหนื่อยง่าย แต่ตอนนี้มีรักษาอาการซึมเศร้าอยู่นะคะ ทานยา EFEXOR XR ขนาด 75 mg และเมื่อเดือนกันยายนได้ตรวจพบอาการหัวใจเต้นผิดปกติ ซึ่งก่อนหน้านั้นก็ตรวจเจอโลหิตจางค่ะ ทำให้ไม่แน่ใจเกิดจากอะไรกันแน่ ผลเลือดออกมาน้ำตาลไม่สูง เบาหวานไม่เป็น ความดันไม่เป็น เพิ่มเติมคือมีอาการปวดศีรษะข้างขวาบ่อยมากๆเลยแทบจะเกือบทุกวัน ซึ่งอาการทั้งหมดตอนนี้รบกวนการทำงานมากเลยค่ะ เพราะวันๆ ไม่อยากทำอะไรเลยค่ะขอบพระนะคะ
สวัสดีค่ะ อาการอ่อนเพลีย อาจมีสาเหตุจาก-ผลข้างเคียงยารักษาซึมเศร้าที่ใช้อยู่-โรคซึมเศร้าที่กำเริบ-ระดับน้ำตาลในเลือดต่ำ-โลหิตจาง-ความดันต่ำ-โรคหัวใจเต้นผิดจังหวะ-การเปลี่ยนท่าทางที่เร็วเกินไป ทำให้เลือดไปเลี้ยงสมองไม่พอชั่วคราวโดยในกรณีนี้นึกถึงผลข้างเคียงจากยาได้มากที่สุดแนะนำพบแพทย์ที่ดูแลโดยตรง เพื่อแจ้งอาการให้้แพทย์ทราบว่าอ่อนเพลียมาก หากมีอาการมากจนรบกวนชีวิตประจำวัน ควรรีบไปตรวจค่ะเบื้องต้นพักผ่อนให้เพียงพอ และรักษาสุขภาพจิตให้ดี ใช้เวลาไปกับสิ่งที่ชอบเพื่อให้รู้สึกกระตือรือร้นและผ่อนคลาย